વેલ, પેસ જુનિયર સાયન્સ કૉલેજમાંથી આ વર્ષે ટ્વેલ્થમાં ફર્સ્ટ ક્લાસ ડિસ્ટિંક્શને પાસ થનારા પાર્થના હાર્વર્ડ યુનિવર્સિટીમાંના ઍડ્મિશન વિશે પહેલાં વાત કરીએ. અમેરિકાના વૉશિંગ્ટન શહેરમાં આવેલી આ યુનિવર્સિટી વિશ્વના ધ બેસ્ટ મહાવિદ્યાલયનો દરજ્જો ધરાવે છે. અહીં ફક્ત અને ફક્ત ટૅલન્ટ અને પર્ફોર્મન્સના આધારે જ વિદ્યાર્થીઓને પ્રવેશ મળે છે. ઑલ ઓવર ઇન્ડિયાથી આ વર્ષે ચાર જણ ઍડ્મિશન માટે લાયક ઠર્યા છે તેઓમાંનો પાર્થ એક છે. હાઉ?ના જવાબમાં જુહુમાં રહેતો પાર્થ કહે છે, ‘કોઈ ફોકસ નહોતું કે હાર્વર્ડમાં જવું છે. એટલે ભણવાની આ રીત ફૉલો કરો અને પેલા પ્રોજેક્ટ કરો અને ફલાણી બુક્સ રીફર કરો એવું ક્યારેય ન કર્યું. હા, એવું ચોક્કસ હતું કે વિદેશની બેસ્ટ યુનિવર્સિટીમાં જવું છે. પછી એ સ્ટૅનફર્ડ હોય કે MIT. એ માટે હું મન લગાવીને ભણતો, દરેક સબ્જેક્ટના ડીપમાં જતો. થિયરી ગોખી કાઢવાને બદલે એને વિઝ્યુઅલાઇઝ જોતો તથા સમજતો અને એ રીતે હું સ્ટડી એન્જૉય કરતો. એ જ રીતે પ્રોજેક્ટમાં પણ ફિઝિક્સ અને મૅથ્સ વિષયો મને બહુ આકર્ષતા એટલે એ વિષયોના ઊંડાણમાં જઈ એમાં કાંઈક મારા આઇડિયા ઉમેરી પ્રોજેક્ટ તૈયાર કરતો અને હાર્વર્ડમાં ઍડ્મિશન મળવાનું મુખ્ય કારણ આ જ છે. એમણે મારાં રિસર્ચ જોયાં. ઑનલાઇન ટેસ્ટના જવાબો વાંચ્યા. પર્સનલ ઇન્ટરવ્યુ થયો. ફક્ત ઍકૅડેમિક સ્કોર અને વિદેશી યુનિવર્સિટીની પ્રવેશપરીક્ષાના માર્ક નહીં પણ ઓવરઑલ થિન્કિંગ, પર્સનાલિટી, લીડરશિપ, શોખ અને એક્સ્ટ્રા-કરિક્યુલર ઍક્ટિવિટીનું મૂલ્યાંકન કરીને મારું ઍડ્મિશન થયું.’